Carpolithas, qui inveniuntur in schisto lithanthracum, tractare valde difficile est. De viris 
doctissimis pauci tantum hoc opus aggressi sunt. Plerique enim illorum Carpolitharum ita sunt 
deformes, ut soli, a plantis ad quas pertinebant separati, definiri nullo modo possint. Interdum, cui 
sint plantarum classi adnumerandi, ne cognosci quidem licet. Ex iis autem, cum quibus simul inve¬ 
niuntur plantis pauca, potest conjici, quippe schisti lithanthracum plantae fossiles ipsae magnam 
partem minime sunt definitae, ita ut in multis ne certum quidem sit, cui classi sint adseribendae. 
Attamen materia hujus modi nostro tempore jam adeo aucta est, ut in generibus plan¬ 
tarum, quae schisti lithanthracum sint, definiendis, jam magni esset momenti, si haec definitio 
fieri posset. 
Nos autem, qui hoc loco de his Carpolithis disputaturi sumus, id non faciemus sperantes 
forent has definitiones perficiamus, sed existimantes tantum, etsi paucissima adhuc sint perficienda, 
omnia tamen facienda esse, quae ad illam quondam perfectionem assequendam possint aliquid afferre. 
In his efficiendis imprimis opus esse censemus, omnia quae adhuc data sint quam diligentissime 
componi, quae nova autem reperta sint et delinceasri et notis terminisque circumscribi quam accura¬ 
tissime. Nam hoc modo comparatio solum facilis et completa, hac comparatione autem solum 
definitio fieri potest. 
Enarrabimus igitur quantum potest omnia, quae tradita sunt adhuc de Carpolithis et im¬ 
primis de iis ex schisto lithanthracum. Tum autem compluria adhuc incognita proponemus, quae a 
viro doctissimo Prof. Goeppertio inventa et collecta summa illius benignitate nobis puplicanda 
tradita sunt. 
duae adhuc tradita sunt. 
In fructuum et seminum fossilium disquisitionem primis jam temporibus incubuerunt 
viri docti. 
Veteres jam, qui paucissimas noverunt plantas fossiles enumerant singula et fructibus et 
seminibus corpora similia. — Ita dicit Strabo ') de lapidibus quae reperiuntur ad Aegypti pyrami¬ 
des: impletos esse illos lapides lapillis lentium magnitudine praeditis; lentes in lapides versas 
habitas esse, quae ab opificibus essent relictae. — Magnus apud Plinium * 2 ) enumeratur corporum 
numerus fabis, glandibus, dactylorum ossibus, uvis similium. — Strabo autem et Plinius 
longe aberant, ut ea existimassent plantarum partes in lapides versas et similitudines solum partium 
plantarum has res exhibere judicaverunt. 
Quum saeculo XVI. naturae investigatio diu omissa rursus instituta atque res etiam fossiles 
J ) Geogr. lib. XVII. 
2 ) C. Plinii Sec. Historia naturalis, lib. XXXVII., cap. XXXVII. LXIII. LXVI. LXXIII. 
